பந்து பழையதாகிவிட்டதும், ஒரு செஷன் முடிந்து அடுத்த செஷனின் களைப்பு தெரியாத விதமும், கவாஜா, ஸ்மித்துக்குக் கைகொடுக்க, அடுத்த 50 ரன்கள் பார்ட்னர்ஷிப் அமைத்து அணியைக் கொஞ்சம் நிமிர்த்தினர். கவாஜா தன்னுடைய அரை சத்தை எட்டியவுடன் ஆண்டர்சன் வீச்சில் விழ, ஸ்மித் அவுட்டே ஆக மாட்டாரா என வேதனைப்பட்ட இங்கிலாந்து ரசிகர்களுக்கு வரமாக வந்தார் அறிமுக வீரர் ஓவர்டன். ஆட்டம் கொஞ்சம் இங்கிலாந்தின் பக்கம் சென்றபோது, ஷான் மார்ஷ் உள்ளே வந்தார். ஹேண்ட்ஸ்கோம்ப் உடன் இணைந்து விக்கெட் விழாமல் பார்த்துக் கொண்டார். முதல் நாள் ஆட்ட முடிவில் ஆஸ்திரேலியாவின் ஸ்கோர் 206/4.